เวย์โปรตีนคืออะไร
โปรตีนนมคุณภาพสูงที่สกัดจากน้ำนมวัวที่อุดมไปด้วยกรดอะมิโนในปริมาณสูงที่มีประโยชน์ต่อร่างกาย เวย์โปรตีนผลิตโดยการนำน้ำนมวัวมาผ่านกรรมวิธีการสกัดเพื่อแยกเอาคาร์โบไฮเดรตและไขมันออกให้เหลือน้อยที่สุดเพื่อให้ได้ซึ่งโปรตีนสกัดเข้มข้นบริสุทธิ์นำมาผ่านกระบวนการทำให้แห้งเป็นผงพร้อมดื่ม โดยมีการแต่งกลิ่นและรสชาติเพื่อให้ง่ายต่อการบริโภค เวย์โปรตีนถูกแปรรูปให้เข้มข้นขึ้นในรูปแบบที่แตกต่างกันในบางส่วน เพื่อให้เหมาะสมกับความต้องการของร่างกายของแต่ละบุคคล และวัตถุประสงค์ในการดื่มที่แตกต่างกัน เวย์โปรตีนในปัจจุบันมีมากมายหลายชนิด ได้แก่ เวย์โปรตีนไอโซเลต (whey protein isolate) เวย์โปรตีนเข้มข้น หรือ เวย์โปรตีนคอนเซนเทรต (whey protein concentrate) เวย์โปรตีนไฮโดรไลเสต (whey protein hydrolysate) และโปรตีนไฮโดรไลซ์ (hydrolyzed protein) เวย์โปรตีนเป็นเครื่องดื่มที่ได้รับความนิยมอย่างมากในปัจจุบัน เนื่องจากมีประโยชน์ต่อสุขภาพ และให้ปริมาณโปรตีนสูงกว่าอาหารตามธรรมชาติทั้งหมด 
องค์ประกอบหลักของเวย์โปรตีน เป็นโปรตีนคุณภาพสูงที่ร่างกายสามารถย่อยและดูดซึมได้โดยง่าย ในเวย์โปรตีนประกอบไปด้วยกรดอะมิโนที่จำเป็นต่อร่างกายทั้งหมด 9 ชนิด เช่น เบต้าแลคโตโกลบูลิน (Beta-lactoglobulin) 65% แอลฟาแลคตัลบูมิน (Alpha-lactalbumin) 25% และซีรัมอัลบูมิน (Serum albumin) 8% และยังมีกรดอะมิโน Branched-Chain amino acid (BCAA) ได้แก่ วาลีน (Valine) ไอโซลิวซีน (Isoleucine) และ ลิวซีน (Leucine) ซึ่งเป็นโปรตีนที่จำเป็นต่อการเจริญเติบโตของกล้ามเนื้อ ช่วยเสริมสร้างเนื้อเยื่อ และซ่อมแซมส่วนที่สึกหรอของร่างกาย 
เวย์โปรตีนหลัก ๆ แบ่งออกเป็น 3 ชนิด ได้แก่ เวย์โปรตีนคอนเซนเทรต (whey protein concentrate) เวย์โปรตีนไอโซเลต (whey protein isolate) และเวย์โปรตีนไฮโดรไลเสต (whey protein hydrolysate) เวย์โปรตีนคอนเซนเทรต (whey protein concentrate: WPC) เป็นเวย์โปรตีนที่มีราคาถูกที่สุดในบรรดาผงเวย์โปรตีนทั้ง 3 ชนิด โดยมีปริมาณโปรตีนอยู่ที่ระหว่าง 58-89% และมีไขมัน แลคโตส และเปปไทด์ชนิดที่ช่วยเสริมภูมิคุ้มกันร่างกายเป็นส่วนประกอบ
เภสัชวิทยา Pharmacology